08/10/2010 | Administración LocalMunicipal
Bergondo
Intervención
Anuncion de la aprobación definitiva de la modificación de la Ordenanza fiscal reguladora de la tasa por la prestación del servicio de ayuda en el hogar

Unha vez que estivo exposto ó público o acordo provisional que adoptou o Pleno na sesión que tivo lugar o día 29 de xullo de 2010, de aprobación da modificación da Ordenanza fiscal reguladora da taxa pola prestación do servizo de axuda no fogar, sen que se presentasen reclamacións, o acordo de aprobación provisional enténdese definitivamente aprobado, polo que se publica integramente a Ordenanza para os efectos establecidos no artigo 17.4 do Real decreto lexislativo 2/2004, de 5 de marzo, mediante o que se aproba o texto refundido da lei reguladora das faceandas locais: 1. Constitúe o feito impoñible da taxa pola percepción do Servizo de Axuda no Fogar Municipal, a prestación dun conxunto de atencións as persoas no seu domicilio, desde unha perspectiva integral e normalizadora, naquelas situacións en que teñan limitada a súa autonomía persoal, familias en risco de exclusión social e nos casos de desestruturación familiar.2. Dito feito impoñible concrétase nas seguintes prestacións: a. Atencións de necesidades de carácter persoal na realización das actividades básicas da vida diaria. b. Atencións de necesidades de carácter doméstico e da vivenda. c. Atencións de carácter psico-social e educativo. d. Atencións para a relación do usuario/a co entorno. e. Atencións de carácter técnico e complementario. Son suxeitos pasivos da presente taxa, en concepto de contribuíntes, as persoas físicas que soliciten ou resulten beneficiadas, polos servizos que constitúen o feito impoñible da taxa. Naqueles casos que os suxeitos carezan de capacidade de obrar, o feito impoñible da taxa recaerá naqueles que exerzan a patria potestade, tutela ou sexan ou gardadores de feito do interesado.1. Para a aplicación das tarifas do cadros establecidos no apartado seguinte, establécese a contía por hora de prestación do servizo en 10,00 €. 2. Para os efectos de aplicación das presentes tarifas, e tendo en conta o artigo 18 da Orde do 22 de xaneiro de 2009, enténdese por IPREM ó indicador público de rendas de efectos múltiples, indicador fixado polo goberno estatal para cada exercicio económico na correspondente Lei xeral de presupostos do Estado, realizándose o cobro da taxa de acordo coa seguinte táboa: 3. A os efecto do previsto no punto anterior, e para poder aplicar a taxa correspondente en cada caso, teranse en conta os seguintes aspectos: a. A capacidade económica das persoas usuarias do SAF calcularase en atención a súa renda persoal e, se é o caso, a o seu patrimonio. b. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social (estatais e/ou estranxeiras), calquera que sexa o seu réxime; os rendementos de capital mobiliario e inmobiliario; os rendementos de actividades económicas e as ganancias e perdas patrimoniais. c. No caso de que a persoa usuaria tivese cónxuxe ou parella de feito, as rendas de ambos terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella. d. Cando a persoa beneficiaria tivese ao seu cargo ó cónxuxe ou parella de feito, ascendentes ou fillos/as menores de 25 ou maiores en situación de discapacidade, que dependesen economicamente dela, a súa capacidade económica determinarase dividindo a súa renda e patrimonio entre o número de persoas tidas en conta ademais do beneficiario. e. Enténdese por patrimonio o conxunto de bens e dereitos de contido económico de que sexa titular a persoa usuaria do servizo. Para a estimación do valor deste aplicaranse as normas establecidas para o imposto do patrimonio con dedución das cargas e gravames que diminúan o seu valor, así como as débedas e obrigas persoais das que deba responder. f. Considerase exento do cómputo a vivenda habitual en que se presta o servizo e os bens e dereitos cualificados como exentos na Lei 19/91 do 6 de xullo, do imposto sobre o patrimonio ata o límite que determine a lexislación sobre o patrimonio aplicable cando o beneficiario reciba prestacións económicas e deba continuar residindo no seu domicilio, ou ben cando, residindo nun centro residencial, tivese o seu cargo o seu cónxuxe, ascendentes ou persoa de idade inferior a 25 anos ou maiores en situación de discapacidade que continúe vivindo nela. g. A capacidade económica da persoa solicitante será a correspondente a súa renda, modificada a alza pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio a partir dos 65 anos de idade, un 3 % dos 35 aso 65 anos e un 1% os menores de 35 anos. h. A ocultación ou falsificación de datos sobre a capacidade económica poderá dar lugar á suspensión temporal ou a extinción da prestación do SAF. i. Os/as usuarios/as e/ou os seus titores ou gardadores de feito, quedarán obrigados a comunicar ó/á técnico/ca responsable do SAF calquera variación económica da unidade de convivencia que puidera dar lugar a una modificación da taxa aplicable en cada caso.1. No caso de que a capacidade económica da persoa usuaria sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo.2. Sen prexuizo do establecido no artigo anterior, poderán preverse excepcións aos criterios xerais da taxa a abonar, nos casos en que a problemática principal atendida sexa a desestructuración familiar e se procure a protección e integración social de menores de idade en risco de exclusión, mediante resolución motivada do órgano competente, para acordar a concesión do servizo, da que en todo caso deberá deixarse constancia no correspondente expediente.” 1. A taxa devengarase cando se inicie a prestación do servizo.2. A liquidación das contías esixibles, de acordo coa tarifa, realizarase polo número de horas mensuais prestadas 3. Os recibos para o cobro da taxa emitiranse e xiraranse nos cinco primeiros días do mes seguinte á prestación do servizo.4. Cando por causas non imputables o usuario, non se acuda o domicilio deste, seralle descontado no recibo mensual o número de horas non traballadas. Accederáse ao SAF a través dos Servizos Sociais Comunitarios de acordo coas seguintes modalidades: 1- Acceso directo: Poderase acceder directamente o SAF municipal cando se trate dunha persoa que teña recoñecida a súa situación de dependencia e se lle asigne a axuda no fogar na correspondente resolución do Programa Individual de Atención (PIA). 2- Réxime de libre concorrencia: O acceso establecerase cos criterios establecidos na ordenanza municipal reguladora do Servizo de Axuda no Fogar Municipal, previa prescrición técnica favorable dos SS. SS. comunitarios que ademais sempre terá en conta a Orde de 22 de xaneiro pola que ser regula o servizo de axuda no fogar de Galiza.1. As solicitudes do SAF presentaranse no Rexistro Xeral do Concello de Bergondo e irán dirixidas ó/á Alcalde/sa. Previa á solicitude presentarase a demanda nos Servizos Sociais de Atención Primaria, o/a traballador/a social responsable do Programa segundo se detalla na Ordenanza Reguladora do SAF Municipal e posteriores que a modifiquen.2. Xunto coa solicitude presentarase a seguinte documentación: - D. N. I, pasaporte e/ou N. I. E. do solicitante e/ou gardador de feito (se procede) - D. N. I., pasaporte ou NIE do/da beneficiario/a - Tarxeta de asistencia sanitaria do/da beneficiario/a - Certificado médico do potencialmente usuario e das persoas da unidade de convivencia que estean afectadas dalgunha doenza que xustifique a necesidade do servizo. - Fotocopia do imposto sobre a renda e do patrimonio das persoas físicas en vigor e/ou certificación negativa dos mesmos. - certificación de intereses bancarios referidos o exercicio económico inmediatamente anterior o momento da solicitude (se procede). - Resolución de grao e nivel de dependencia (se procede) - Resolución de PIA (se procede). - Autorización bancaria para domiciliación de recibos de SAF (se procede). Calquera outro documento que poida ser de interese, a petición do traballador social, e que teña relación directa cos aspectos a valorar.3. Recibida toda a documentación, o traballador/a social procederá a comprobación dos datos coas entrevistas e/ou visitas domiciliarias que considere oportunas; realizará o estudio completo do expediente, e en aplicación da presente ordenanza e da Orde de 22 de xaneiro de 2009 (D. O. G. nº 22, de 2 de febreiro de 2009), pola que se emitirá o pertinente informe social no que se aplicará o correspondente baremo e o proxecto de intervención individual (segundo a Orde de 22 de xaneiro de 2009, pola que se regula o servizo de axuda no fogar), e se elevará á Alcaldía ou Concellería que corresponda o informe proposta que conterá: - Datos de identificación e de rendas persoais do/da usuario/a - Datos relativos á dependencia (se procedera) - Datos relativos á quen prestará o servizo (o concello directamente nomeando a unha auxiliar ou a través de empresa externa) - Data de inicio do Servizo e días e nº de horas semanais nas que se prestará o mesmo. - A taxa a aplicar - As actividades a realizar no domicilio especificando aquelas que lle corresponden á Auxiliar de Fogar así como aquelas nas que participará a persoa usuaria e/ou a súa familia.4. Tras a emisión deste informe proposta, a alcaldía ou Concellería que corresponda emitirá a pertinente resolución que, será notificada regulamentariamente.5. O servizo entenderase prorrogado mentres non se acorde a súa caducidade polo técnico responsable, se presente baixa xustificada polo usuario ou seus representantes ou se produza calquera das circunstancias que, de ordinario, son causa de extinción do mesmo.6. Nos casos nos que se produza unha situación de baixa, modificación ou suspensión do servizo, os efectos que procedan serán efectivos a partir do momento da resolución que se dite en cada caso, previo informe da Traballadora social municipal. En todo o relativo ás infraccións tributarias e as súas distintas cualificacións, así como nas sancións que ás mesmas correspondan, en cada caso, aplicaranse as normas establecidas nos artigos 183 e seguintes da Lei Xeral Tributaria. A presente ordenanza fiscal, modifica a aprobada polo Pleno da corporación na sesión que tivo lugar o día 30 de xullo de 2009 e entrará en vigor ó día seguinte ó da súa publicación definitiva no Boletín Oficial da Provincia.” Faise constar igualmente que contra o acto de aprobación definitiva, que pon fin á vía administrativa, os interesados poderán interpoñe-lo recurso contencioso-administrativo ante o Xulgado do Contencioso-Administrativo que é o competente por razón do territorio, no prazo de dous meses que contan a partir do día seguinte ó da publicación deste acordo no Boletín Oficial da Provincia (segundo o artigo 46.1 da Lei 29/98 de 13 de xullo, lei da xurisdicción contencioso-administrativa). Bergondo, 30 de setembro de 2010. A alcaldesa, Asdo.: Alejandra Pérez Maquez.